कांग्रेस के गढ़ और राहुल गाँधी के लोकसभा क्षेत्र अमेठी में भाजपा ने अपने उम्मीदवार के तौर पर राज्यसभा सदस्य और पूर्व टीवी कलाकार स्मृति ईरानी को उतारा है.कांग्रेस प्रमुख 



सोनिया गाँधी के लोकसभा क्षेत्र रायबरेली से 



भाजपा ने सुप्रीम कोर्ट के वकील अजय अग्रवाल को उतारा है.भारतीय जनता पार्टी ने 31 मार्च को जारी अपनी सूची में यह घोषणा की. इस सूची में भाजपा ने उत्तर प्रदेश और तमिलनाडु की पांच सीटों के लिए अपने उम्मीदवारों की घोषणा की है.पार्टी ने इस सूची में उत्तर प्रदेश की ही बांदा सीट से भैरों प्रसाद मिश्रा की उम्मीदवारी की घोषणा की है जबकि तमिलनाडु की वेल्लूर लोकसभा सीट से न्यू जस्टिस पार्टी के संस्थापक एसी शनमुगम को टिकट दिया गया है.थंजावूर सीट से राज्य के पार्टी महासचिव करुप्पा एम मुरुगनंथम को लोकसभा का टिकट दिया गया है.पार्टी की केंद्रीय चुनाव समिति की सोमवार को भाजपा अध्यक्ष राजनाथ सिंह की अध्यक्षता में बैठक हुई थी.इस बैठक में पार्टी के वरिष्ठ नेता एलके आडवाणी, एम वेंकैया नायडू, पूर्व पार्टी अध्यक्ष और राज्यसभा में विपक्ष के नेता अरुण जेटली सहित भाजपा की केंद्रीय चुनाव समिति के सभी सदस्य शामिल थे. भाजपा में पहले ही नए सदस्यों को लोकसभा टिकट दिए जाने पर असंतोष सामने आ चुका है.जद-यू से राज्यसभा सांसद साबिर अली को पार्टी में शामिल करने के केवल 24 घंटे बाद ही उनकी सदस्यता रद्द कर दी गई थी.उनसे पहले राष्ट्रीय जनता दल नेता रामकृपाल यादव, इंडियन जस्टिस पार्टी नेता उदित राज भाजपा में शामिल हो चुके हैं. वहीं सतपाल महाराज और जगदंबिका पाल जैसे नेता भी कांग्रेस छोड़कर भाजपा में शामिल हुए हैं.(बीबीसी हिन्दी के एंड्रॉएड ऐप के लिए यहां 



 क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं)